## Mazón es reunix amb el conseller d’Emergències i Interior per a analitzar la situació provocada pel temporal de pluja i vent en la Comunitat Valenciana

**Alacant.**

El president de la Generalitat, Carlos Mazón, ha mantingut a les 13:00 hores una reunió telemàtica amb el conseller d’Emergències i Interior, Juan Carlos Valderrama, en la qual s’ha analitzat la situació provocada pel temporal de pluja i vent que afecta des d’ahir la Comunitat Valenciana, especialment la província d’Alacant, a on s’espera que a partir de migdia es done el major grau d’intensitat de precipitacions.

El cap del Consell es troba en la seu de Presidència a Alacant, des d’a on es manté en contacte permanent amb els presidents de les tres diputacions provincials i amb alcaldes de les localitats que es poden vore afectades per l’episodi de fortes pluges i vent. A la citada reunió han assistit l’alcalde d’Alacant, Luis Barcala, així com el director general de Coordinació dels Servicis de Prevenció, Extinció d’Incendis i Salvament (SPEIS), Alberto Martín, la vicepresidenta de la Diputació d’Alacant, Ana Serna, la secretària autonòmica d’Emergències i Interior, Irene Rodríguez, i el director general d’Innovació en Emergències, Raúl Quílez.

El conseller Valderrama ha comunicat al president de la Generalitat durant la trobada els resultats i les previsions per a la jornada de hui que s’han tractat en la reunió de coordinació davant l’episodi de pluges celebrada este matí en el Centre de Coordinació d’Emergències de l’Eliana (València).

Fecha: 09/09/2025